Tartu Ülikooli üks põhiülesandeid on teaduspõhise ühiskonna arengu toetamine.
Selleks on tarvis tugevat teadust, väga kvaliteetset kõrgharidust
ja head toimivat koostööd ettevõtete ja avaliku sektoriga.
Tartu Ülikooli arvutiteaduse instituudis oleme selleks loonud väga eripalgelisi koostööformaate.
Näiteks IT-tööstusmagistrantuur, mis aitab ühildada akadeemilise õppe praktilise tööga partnerettevõtetes.
Nii koolitame näiteks tipptasemel andmeteadlaseid, analüütikuid, tarkvaraarendajaid, digitootejuhte,
kes juba õpingute ajal hakkavad ettevõtte arengu heaks rakendama uusimaid akadeemilisi teadmisi ja ideid.
Tööstusmagistrantuur aitas minul kui värskelt bakalaureuse lõpetanud tudengil
teha sujuv üleminek õpingutelt tööle ja omandada samal ajal ka magistrikraad.
Selle võimaluseta poleks ma ilmselt magistrisse astunudki.
Tarkvaraarendajana aitan igapäevaselt Pipedrive'i toodet klientide jaoks paremaks teha.
Minu tehtud muudatused mõjutavad otseselt 100 000 firmat üle maailma.
Muuhulgas sain siit ka hea lõputöö teema, millest võib ka Pipedrive kasu lõigata.
Oleme käivitanud ka Sandboxi digitoodete innovatsiooniprogrammi,
mis sisaldab endas õppemoodulit, koostööala ja kogukonda,
mille eesmärgiks on arendada disainmõtlemise ja digitootejuhtimise haridust Tartu Ülikoolis.
Järjepidevalt kasvatame ka teadus-arenduskoostööd erinevate ettevõtetega,
kus on väga suureks toeks olnud Archimedese nutika spetsialiseerumise programm.
Näiteks alles hiljuti käivitasime isejuhtivate sõidukite labori koostöös Boltiga.
Bolt on kõrgtehnoloogiline ettevõte
ja ärimahu kasvades on oluline olla valmis tulevikuturu vajadusteks.
Tartu Ülikoolil on olemas pikaajaline edu ja kogemus teadmiste arendamisel.
Oleme saanud sügavad tehnilised teadmised isejuhtiva tehnoloogia osas,
loonud perspektiivika ja põneva väljavaate ja võimaluse tudengitele ja ettevõtjatele laiemalt.
Projekti fookus meie jaoks on uue tehnoloogia turuletoomise ettevalmistus.
Eeldame, et selle käigus areneb ka seadusandlik ruum ja taristu
selleks, et saaksime mõne aja möödudes tuua uue liikumisvahendi meie klientidele.
Ilma Bolti, Archimedese ja ülikoolivahelise koostööta toimuks muutus selles valdkonnas aeglaselt.
Antud koostööga me tagame, et meie insenerid ja teadlased loovad soodsa pinnase kõrgtehnoloogilistele ettevõtetele Eestis.
Arendus- ja teadustegevus kõrgtehnoloogiaettevõttes vajab pikaajalist ja stabiilset rahastust.
See on võimalik koostöös riigi ja Euroopaga.